Við eigum samleið með þjóðum Evrópu, ekki spurning!

Væntanlega munu Íslendingar fá 10-20% meira fyrir útflutningsafurðir sínar við inngöngu í ESB og vöruverð mun lækka hér innanlands um 15-20%. En þetta er ekki aðalatriðið. Aðalatriðið er að við eigum samleið með þjóðum Evrópu. Við höfum starfað með þeim á vettvangi Evrópuráðsins frá því um 1950 og í NATO frá sama tíma og sem aukameðlimir í ESB frá 1994 og þar áður í EFTA frá áttunda áraugnum. Full aðild að ESB er rökrétt og eðlilegt framhaldsskref.

Andstæðingar ESB eru fastir í sjálfstæðisbaráttu fyrri hluta síðustu aldar. Henni er lokið. Við erum sjálfstæð og fullvalda þjóð. Nú er spurningin: Hvernig varðveitum við sjálfstæði okkar og fullveldi. Það gerum við best í samstarfi sjálfstæðra og fullvalda þjóða innan ESB. Þar verður við í hópi Dana, Svía, Finna, Þjóðverja, Breta, Frakka, Eistlendinga, Letta og Litháa og átján annarra frjálsra og fullvalda þjóða sem hafa ákveðið að standa saman og eru í fararbroddi hagsældar og mannréttinda í heiminum.

Fyrri ummæli:
Sæll Baldur. Þetta er merkilegur pistill en kemur kannski ekki svo mjög á óvart miðað við fyrri skrif þín. Gott væri að fá frá þér nánari útlistun á fyrstu staðhæfingunni um 10-20% hækkun á verði útflutnings við inngöngu í ESB. Áróðurinn um lækkun á innfluttum vörur um tugi prósenta hefur verið marghrakinn, nema þá þú viljir leggja af allt skjól fyrir íslenskar landbúnaðarafurðir.

Við getum áfram átt samleið með Evrópuþjóðum án þess að ganga í ESB sem ekki er sérstaklega girnilegt kompaní eins og nú háttar til. Um það sagði ég í gær í bloggi eftirfarandi:

"Hver höndin er upp á móti annarri innan ESB eins og fram kemur nú í aðdraganda leiðtogafundar þess. Efnahagskreppan í einstöku aðildarríkjum dýpkar dag frá degi. Í gær þyrptust 100-200 þúsund Írar út á götur í kröfugöngu gegn ástandinu. Á Írlandi er gjaldmiðillinn evra og gerir það stjórnvöldum ókleift að grípa til sértækra aðgerða. Í Lettlandi hafa geisað götubardagar undanfarið þar sem krafist er afsagnar ríkisstjórnar landsins sem tengt hefur gjaldmiðilinn lati við evru en sú ráðstöfun bindur hendur stjórnvalda. Þetta er þó sú leið sem ýmsir ESB-sinnar hérlendis hafa lagt til með krónuna. Svipað ástand og í Lettlandi getur skapast fyrr en varir í öðrum Eystrasaltsríkjum og víðar innan sambandsins, m.a. í Búlgaríu. Í Grikklandi hefur allt verið í uppnámi mánuðum saman. Í kjarnaríkum ESB, Frakklandi og Þýskalandi grefur óánægja almennings um sig og skýrir það m.a. orðaflaum Sarkosys Frakklandsforseta um siðbættan kapítalisma. Hann hefur ástæðu til að óttast að franskur almenningur rísi upp þegar ástandið versnar.

Hvernig í ósköpunum dettur Samfylkingunni og Framsóknarflokknum í hug að krefjast við þessar aðstæður að Ísland sæki um aðild að Evrópusambandinu?"

Ég tel mun vænna fyrir okkur að binda trúss okkar við N-Ameríkuþjóðir (þá ekki síst Kanada) annars vegar og N-Atlantshafsþjóðir hinsvegar (Norgeg með Grænland og Færeyjar inni í myndinni líka).

||

Ísland er hluti af Evrópu og hefur verið það frá því land byggðist.

Sögu og menningarleg tengsl Íslands og Evrópu auk efnahagslegra gera það að verkum að það þarf ekki einu sinni að ræða þetta mál.

Ísland á heima í ESB.

Allt tal um Kanada, Alaska eða what ever er bara útí hött.

Með Færeyjar, þá yrði ég ekki hissa þó þeir yrðu komnir í ESB innan skamms.

||

Ég er bara alveg ósammála þér Ómar Bjarki. Forfeður okkar voru einmitt fyrstu vesturfararnir, yfirgáfu Evrópu og fóru hingað. Við eigum margt menningarlegt og nær allt landfræðilegt meira sameiginlegt með Kanadmönnum en t.d. portugölum, spánverjum og áður en langt um líður ... tyrkjum.

||

Ég rak, Baldur, augun í sömu vitleysuna í upphafi þessara skrifa þinna og Hjörleifur tók eftir: þá fullyrðingu, að Íslendingar myndu "fá 10-20% meira fyrir útflutningsafurðir sínar við inngöngu í ESB"!

Er það á þessum ranga grunni,sem þú hefur reist þínar landsfrægu væntingar til innlimunar okkar í þetta bandalag? Þá skil ég þig kannski örlítið betur. En þetta er einfaldlega mjög alvarleg staðreyndavilla hjá þér, og nú þarftu að fara að kynna þér málin upp á nýtt.

||

Þakka þér þau góðu orð í minn garð, Baldur, og vegni þér vel með öll góð mál.

En enga þolinmæði get ég haft gagnvart villuslóðum þínum í þessu máli. Seinni hlutinn í þessum pistli þínum leiðréttir ekkert af því, sem við Hjörleifur vorum að gera þarna aths. við. Það er jafn-vitlaust hjá þér eftir sem áður. En svo bætirðu auðvitað annarri ofugmælavísu ofan á:

"... sjálfstæðisbaráttu fyrri hluta síðustu aldar ... er lokið. Við erum sjálfstæð og fullvalda þjóð. Nú er spurningin: Hvernig varðveitum við sjálfstæði okkar og fullveldi. Það gerum við best í samstarfi sjálfstæðra og fullvalda þjóða innan ESB."

Þessi sjálfstæðisbarátta stóð líka yfir á 19. öld, og Jón Sigurðsson myndi snúa sér við í gröfinni, ef hann læsi skrif sem þessi. Fullveldisskerðing af því alvarlerga tagi, sem innlimun í EBé fæli í sér, myndi leika þjóð okkar grár en nokkra aðra þjóðí bandalaginu, af því að við yrðum bæði þeirra langsmæsta (Möltubúar eru fólkfæstir, 406.000) og eigum mestu fiskimiðin (og lögsögu sem er rúml. sjöfalt stærri en landið) og erum með langstærsta hlut þjóðartekna af fiskveiðum af öllum Evrópuþjóðum, enda meðal mestu fiskveiðiþjóða heims. En bandalagið heimtar yfirráð (stjórnunarrétt og lögsögu) yfir svæðinu milli 12 og 200 mílna. Do you get it?

Sjálfstæðisbaráttunni er aldrei lokið. Hún framlengist m.a. með samningum okkar um utanríkisviðskipti &#150; og um þau getum við samið, af því að við erum sjálfstæð, en gætum það alls ekki, ef við værum í EBé. Bandalagið gefur ekki einstökum ríkjum sínum neinn rétt til að eiga tollfrjáls viðskipti við Kína eða Indland, en við höfum þann rétt, ef um semst við þau afar mikilvægu stórríki.

Sjálfstæðisbaráttan hélt líka áfram með landhelgisútfærslunni og þorskastríðunum 1972 og 1975&#150;6. Við gátum farið út í þá útfærslu, af því að við vorum sjálfstæð þjóð, en hefðum ekki fengið að gera það, ef við hefðum þá verið komin í Evrópubandalagið.

Allt þetta áttirðu að vita. Hve oft þarf að segja þér það?

Ummæli:
Efnahags- og peningakerfi Íslands hrundi - - - - og gjaldeyriskreppa ríkir enn og sér ekki fyrir endann á henni. Það er ekki verið að mótmæla Evrópusambandsaðild með "búsaáhaldabrauki á Austurvelli" . . . Hjörleifur Gutt. . . . . það er verið að mótmæla hruni, ráni og ráðaleysi. . . . . og ég spái að það verði bráðlega efni til að mótmæla þeim tilburðum ESB-andstæðinga til að útiloka okkur frá því að nálgast EVRU og Evrópusamstarfið . . . .

Vittu til Hjörleifur . . . .

Verkefni: Tröllaveiði - Nettröll eða ekki
Merking: Óljóst